Рибена супа с топено сирене | Кулинария | Български Фермер
Продукти: 1 глава лук, млян черен пипер и сол на вкус, 1 л вода, 10 мл зехтин, 1 връзка пресен копър, 3 картофа, 3 суп. лъж. кедрови ядки (желателно е, но можете да минете и без тях), 1 морков, 4 топени сиренца, 200-300 г рибно филе.
Приготвяне: В тиган със зехтин запържете нарязания лук и настъргания на едро моркова. Добавете леко препечените кедрови ядки и разбъркайте.
В отделна тенджера оставете водата да заври и добавете натрошеното топено сирене. Разбъркайте добре с дървена шпатула. Прибавете нарязаните на кубчета картофи и варете до полуготовност на картофите.
Изсипете задушените зеленчуци в тенджерата и добавете нарязаното на кубчета рибно филе, сол и черен пипер. Оставете супата да кипне и варете около пет минути (докато рибата е готова). Добавете ситно нарязания копър, изключете котлона и оставете супата на печката още пет минути.